Die evangelie is goeie nuus, nie goeie raad nie - www.bybelkennis.co.za
by Coen Slabber · Published 03/12/2017 · Updated 21/12/2016
Matteus begin nie sy evangelie met: “Eendag …” Dit is hoe feëverhale begin. Dit beteken dat dit nie die waarheid is nie. Wat Matteus sê staan vas in die geskiedenis; dit het gebeur.
Raad is wat jy moet doen; nuus is ‘n verslag oor wat reeds gebeur het.
Raad moedig jou aan om iets te laat gebeur; nuus moedig jou aan om iets te erken en daarop te reageer.
Raad sê dat jy moet optree; nuus sê dat iemand anders reeds opgetree het.
Die engele sê nie dit is wat julle moet doen nie, maar sê dat hulle die blye tyding bring van iets wat gebeur het wat alles verander.
Die verhaal van Jesus se geboorte is nuus oor wat gebeur het. Dit vertel nie vir ons wat ons moet doen nie, maar wat God reeds gedoen het. Ons moenie onsself verlos nie … God het gekom om ons te verlos. Ander godsdienste sê vir ons wat ons moet doen en watter reëls ons moet nakom. Dit is raad. Die Christelike godsdiens sê vir ons wat God deur Jesus Christus gedoen het. Dit is nuus.
Die Christelike geloof gaan nie primêr oor selfverbetering nie. Dit is nie die plek waar ons leiding vir ons lewens kry nie. Natuurlik het die Christelike geloof massiewe implikasies vir hoe ons lewe. Dit is egter eerstens ‘n boodskap dat jy verlos moet word en jy word nie verlos daardeur wat jy doen nie – jy word verlos deur wat Jesus Christus reeds gedoen het. Jy begin deur te glo wat in die geskiedenis gebeur het.
Die Kersverhaal is die beste nuus wat ons nog ooit gekry het. Glo dit.
Jesus se geboortedatum